805वें उर्स के लिए िदल्ली में दरगाह कमेटी की बैठक आज
अजमेर|सूफी संतहजरत ख्वाजा मोईनुद्दीन हसन चिश्ती के 805वें उर्स की तैयारियों को लेकर मंगलवार को दिल्ली में दरगाह कमेटी की अहम बैठक होगी। इसमें केंद्रीय अल्पसंख्यक मामलात मंत्री मुख्तार अब्बास नकवी के भी शामिल होने के आसार हैं।
बैठक में शामिल होने के लिए कमेटी के सदर शेख अलीम, नायब सदर जावेद पारेख, पूर्व सदर उबेदुल्लाह शरीफ, पूर्व सदर असरार अहमद, सदस्य हाजी खान मोहम्मद सईद समेत विभिन्न सदस्य सोमवार को दिल्ली पहुंच गए। दरगाह कमेटी के सहायक नाजिम डॉ. मोहम्मद आदिल भी दिल्ली पहुंच गए हैं। कमेटी सूत्रों के मुताबिक दिल्ली स्थित इंडिया इस्लामिक सेंटर में सुबह 11 बजे से बैठक शुरू होगी। दरगाह कमेटी अध्यक्ष शेख अलीम ने बताया कि बैठक के संबंध में मंत्री मुख्तार अब्बास नकवी अल्पसंख्यक मामलात मंत्रालय के अधिकारियों से मुलाकात हो गई है। सभी अधिकारी मंत्रियों के बैठक में शामिल होने की उम्मीद है। संभावना है कि केंद्र सरकार द्वारा उर्स के लिए किसी विशेष पैकेज का भी ऐलान किया जाए।
hin_Deva hin_Deva hin_Deva